CELEX: 32010D0785
Language: ro
Date: 2010-12-17 00:00:00
Title: 2010/785/UE: Decizia Comisiei din 17 decembrie 2010 de recunoaștere, în principiu, a integralității dosarului prezentat pentru examinare detaliată în vederea posibilei includeri a substanței piriofenonă în anexa I la Directiva 91/414/CEE a Consiliului [notificată cu numărul C(2010) 9076]  Text cu relevanță pentru SEE

18.12.2010   
               
               
                  RO
               
               
                  Jurnalul Oficial al Uniunii Europene
               
               
                  L 335/64
               
            
         DECIZIA COMISIEI
         din 17 decembrie 2010
         de recunoaștere, în principiu, a integralității dosarului prezentat pentru examinare detaliată în vederea posibilei includeri a substanței piriofenonă în anexa I la Directiva 91/414/CEE a Consiliului
         [notificată cu numărul C(2010) 9076]
         (Text cu relevanță pentru SEE)
         (2010/785/UE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (3),
         întrucât:
         
                     (1)
                  
                  
                     Directiva 91/414/CEE prevede elaborarea unei liste a Uniunii Europene conținând substanțele active autorizate pentru a fi incluse în produse de protecție a plantelor.
                  
               
                     (2)
                  
                  
                     ISK Biosciences Europe SA a înaintat autorităților britanice, la 31 martie 2010, dosarul privind substanța activă piriofenonă în vederea obținerii includerii acesteia în anexa I la Directiva 91/414/CEE.
                  
               
                     (3)
                  
                  
                     Autoritățile britanice au informat Comisia că, la o primă examinare, dosarul privind substanța activă în cauză pare să îndeplinească cerințele în materie de date și informații prevăzute în anexa II la Directiva 91/414/CEE. De asemenea, dosarul transmis pare să îndeplinească cerințele în materie de date și informații prevăzute în anexa III la Directiva 91/414/CEE în ceea ce privește un produs de protecție a plantelor care conține substanța activă în cauză. În conformitate cu dispozițiile articolului 6 alineatul (2) din Directiva 91/414/CEE, dosarul a fost transmis ulterior de către solicitant Comisiei și celorlalte state membre, apoi Comitetului permanent pentru lanțul alimentar și sănătatea animală.
                  
               
                     (4)
                  
                  
                     Prin prezenta decizie se confirmă în mod oficial, la nivelul Uniunii Europene, că dosarul este considerat ca îndeplinind, în principiu, cerințele în materie de date și informații menționate în anexa II și, cel puțin în cazul unui produs de protecție a plantelor care conține substanța activă în cauză, cerințele prevăzute în anexa III la Directiva 91/414/CEE.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
                  
               ADOPTĂ PREZENTA DECIZIE:
         
            Articolul 1
            Dosarul privind substanța activă prevăzută în anexa la prezenta decizie, care a fost transmis Comisiei și statelor membre în vederea includerii substanței respective în anexa I la Directiva 91/414/CEE, îndeplinește, în principiu, cerințele în materie de date și informații prevăzute în anexa II la directiva respectivă.
            Dosarul îndeplinește, în egală măsură, cerințele în materie de date și informații prevăzute în anexa III la Directiva 91/414/CEE în ceea ce privește un produs de protecție a plantelor care conține substanța activă respectivă, ținând cont de utilizările propuse.
         
         
            Articolul 2
            Statul membru raportor continuă examinarea detaliată a dosarului menționat la articolul 1 și comunică concluziile acestei examinări Comisiei, precum și recomandările privind includerea sau neincluderea, în anexa I la Directiva 91/414/CEE, a substanței active menționate la articolul 1, precum și orice condiție privind respectiva includere, cât mai curând posibil și cel târziu până la 31 decembrie 2011.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 17 decembrie 2010.
            
               
                  Pentru Comisie
               
               John DALLI
               
                  Membru al Comisiei
               
            
         
         
            (1)  JO L 230, 19.8.1991, p. 1.
      
      
         
            ANEXĂ
            
               SUBSTANȚA ACTIVĂ CARE FACE OBIECTUL PREZENTEI DECIZII
            
            
                        Denumire comună, număr de identificare CIPAC
                     
                     
                        Solicitant
                     
                     
                        Data depunerii cererii
                     
                     
                        Statul membru raportor
                     
                  
                        Piriofenonă
                        Nr. CIPAC: 827
                     
                     
                        ISK Biosciences SA
                     
                     
                        31 martie 2010
                     
                     
                        Regatul Unit